BREAKING: ರಾಜ್ಯದಲ್ಲಿ ಇಳಿಕೆ ಕಂಡ ಕೊರೋನ ಸೋಂಕು, ಸಾವು, ಕಳೆದ 24 ತಾಸಿನಲ್ಲಿ 16068 ಮಂದಿಗೆ ಸೋಂಕು, 364 ಮಂದಿ ಬಲಿ ಬೆಂಗಳೂರು, ಜೂ.4 : ರಾಜ್ಯದಲ್ಲಿ ನಿನ್ನೆ ಏರಿಕೆಯಾಗಿದ್ದ ಸೋಂಕು ಮತ್ತು ಸಾವಿನ ಪ್ರಮಾಣ ಶುಕ್ರವಾರ ಇಳಿಕೆ ಕಂಡಿದೆ. ಕಳೆದ 24 ಗಂಟೆಗಳಲ್ಲಿ ರಾಜ್ಯದಲ್ಲಿ 16068 ಮಂದಿ ಸೋಂಕಿತರು ಪತ್ತೆಯಾಗಿದ್ದು ಒಟ್ಟು ಸೋಂಕಿತರ ಸಂಖ್ಯೆ 2669514 ಕ್ಕೆ ತಲುಪಿದೆ. ಅದೇ ರೀತಿ ಸಾವಿನ ಸಂಖ್ಯೆ ಕೂಡ ಗುರುವಾರಕ್ಕಿಂತ ಶುಕ್ರವಾರ ಇಳಿಕೆಯಾಗಿದೆ. ಒಂದೇ ದಿನ 364 ಮಂದಿ ಸೋಂಕಿಗೆ ಬಲಿಯಾಗಿದ್ದು, ಒಟ್ಟು 30895 ಮಂದಿಯನ್ನ ಕೊರೋನ ಬಲಿ ಪಡೆದಿದೆ. ಇಂದು ಸೋಂಕಿನಿಂದ 22316 ಮಂದಿ ಗುಣಮುಖರಾಗಿದ್ದು, ಒಟ್ಟು ಗುಣಮುಖರಾದವರ ಸಂಖ್ಯೆ 2358412 ಕ್ಕೆ ತಲುಪಿದೆ. ಸದ್ಯ ರಾಜ್ಯಾದ್ಯಂತ 280186 ಮಂದಿ ಸೋಂಕಿಗೆ ಚಿಕಿತ್ಸೆ ಪಡೆಯುತ್ತಿದ್ದಾರೆ. ಇನ್ನು ರಾಜಧಾನಿಯಲ್ಲಿ 3221 ಮಂದಿಯಲ್ಲಿ ಇಂದು ಸೋಂಕು ಪತ್ತೆಯಾಗಿದ್ದು ಒಟ್ಟು ಸೋಂಕಿತರ ಸಂಖ್ಯೆ 1177496 ಕ್ಕೆ ತಲುಪಿದೆ. ಸೊಂಕಿಗೆ ಇಂದು 206 ಮಂದಿ ಸಾವನಪ್ಪಿದ್ದು ಒಟ್ಟು ಸಾವಿನ ಸಂಖ್ಯೆ 14482 ಕ್ಕೆ ತಲುಪಿದೆ. ಹಾಗೇ ಇಂದು ಸೋಂಕಿನಿಂದ 6220 ಮಂದಿ ಗುಣಮುಖರಾಗಿದ್ದು ಒಟ್ಟು 1031834 ಮಂದಿ ಸೋಂಕಿನ್ನು ಗೆದ್ದು ಬಂದಿದ್ದಾರೆ. ರಾಜಧಾನಿ ಹೊರತು ಪಡಿಸಿದರೆ ಮೈಸೂರು 1265 ಹೊಸ ಸೋಂಕಿತರು ಪತ್ತೆಯಾಗಿದ್ದಾರೆ. ಇನ್ನುಳಿದ ಜೆಲ್ಲೆಗಳಲ್ಲಿ ಸಾವಿರಕ್ಕಿಂತ ಕಡಿಮೆ ಸೋಂಕಿತರ ಸಂಖ್ಯೆ ದಾಖಲಾಗಿದೆ. ಅದೇ ರೀತಿ ರಾಜಧಾನಿ ಹೊರತುಪಡಿಸಿದರೆ ಹೆಚ್ಚು ಸಾವು ಕಂಡ ಜಿಲ್ಲೆಗಳಾದ ಮೈಸೂರು 18, ಕೋಲಾರ 10 ಇನ್ನುಳಿದ ಜಿಲ್ಲೆಗಳಲ್ಲಿ ಹತ್ತಕ್ಕಿಂತ ಕಡಿಮ ಮರಣ ಪ್ರಮಾಣ ದರ ದಾಖಲಾಗಿದೆ.